|  |  |  |  |  |  |  |
| --- | --- | --- | --- | --- | --- | --- |
| Številka: 007-73/2024/11 | | | | | | |
| Ljubljana, 04. 10. 2024 | | | | | | |
| EVA 2024-2560-0012 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o podelitvi rudarske pravice za izkoriščanje mineralne surovine – proda v gramoznici Bakovska cesta – širitev ­– predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi prvega odstavka 35. člena Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo, [61/17](http://www.uradni-list.si/1/objava.jsp?sop=2017-01-2914) – GZ, [54/22](http://www.uradni-list.si/1/objava.jsp?sop=2022-01-1188) in [78/23](http://www.uradni-list.si/1/objava.jsp?sop=2023-01-2478) – ZUNPEOVE) je Vlada Republike Slovenije na ….... seji dne ……. sprejela naslednji  S K L E P :  Vlada Republike Slovenije je izdala Uredbo o podelitvi rudarske pravice za izkoriščanje mineralne surovine – proda v gramoznici Bakovska cesta – širitev, in jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Prejemnik sklepa:   * Ministrstvo za naravne vire in prostor ([gp.mnvp@gov.si](mailto:gp.mnvp@gov.si)), * Služba vlade za zakonodajo (gp.svz@gov.si), * Urad vlade za komuniciranje, Gregorčičeva 25, Ljubljana. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Jože Novak, minister * mag. Miran Gajšek, državni sekretar * dr. Katarina Groznik Zeiler, Generalna direktorica direktorata za naravo * dr. Leopold Vrankar, sekretar | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| 5. Kratek povzetek gradiva: | | | | | | | | | | | |
| S predlogom uredbe Ministrstvo za naravne vire in prostor Vladi Republike Slovenije predlaga, da podeli rudarsko pravico za izkoriščanje mineralne surovine – proda v gramoznici Bakovska cesta - širitev. Pravna podlaga za izdajo uredbe (rudarskega koncesijskega akta) je prvi odstavek 35. člena Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo, [61/17](http://www.uradni-list.si/1/objava.jsp?sop=2017-01-2914) – GZ, [54/22](http://www.uradni-list.si/1/objava.jsp?sop=2022-01-1188) in [78/23](http://www.uradni-list.si/1/objava.jsp?sop=2023-01-2478) – ZUNPEOVE; v nadaljnjem besedilu: ZRud-1), ki določa, da rudarski koncesijski akt izda vlada na predlog ministrstva, pristojnega za rudarstvo.  Skladno s prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi poprej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. Skladno z drugim odstavkom 34. člena ZRud-1 pa se lahko koncesija za izkoriščanje za določeni pridobivalni prostor podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od izrecno navedenih pogojev. V konkretnem primeru je za izdajo koncesijskega akta brez javnega razpisa izpolnjen pogoj iz 2. točke drugega odstavka 34. člena ZRud-1, saj ima vlagatelj vloge od lastnika zemljišča, na katerem se rudarska pravica podeljuje, v pisni obliki in overjeno, dano pravico izvajati rudarska dela.  Ministrstvo je v postopku pred pripravo predlaganega koncesijskega akta preverilo, da predlagani pridobivalni prostor in vlagatelj vloge izpolnjujejo predpisane pogoje za podelitev rudarske pravice. Gradivo je usklajeno tudi z MF, MOPE in SVZ. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA (prihodek) | |
| b) | usklajenost slovenskega pravnega reda s pravnim redom Evropske unije | | | | | | | | | NE | |
| c) | administrativne posledice | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | DA – v okviru sprejemanja prostorskih aktov | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | | ca. + 5.574,80 EUR | ca. + 5.574,80 EUR | | | | | ca. + 5.574,80 EUR |
| Predvideno povečanje (+) ali zmanjšanje (**–**) prihodkov občinskih proračunov | | |  | | ca. + 5.574,80 EUR | ca. + 5.574,80 EUR | | | | | ca. + 5.574,80 EUR |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   Iz naslova podeljene rudarske pravice bo po sklenitvi koncesijske pogodbe prihodek državnega proračuna plačilo rudarske koncesnine. Skladno s predpisi je potrebno priglasitev za odmero koncesnine za tekoče leto izvesti do 30. januarja naslednje leto, rok plačila pa je 30 dni od vročitve odločbe o odmeri. Skladno s prvim odstavkom 53. člena ZRud-1 sta osnova za izračun rudarske koncesnine velikost pridobivalnega prostora in povprečna cena enote določene vrste mineralne surovine v raščenem stanju v Republiki Sloveniji.  Prvi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za pridobivalni prostor glede na način in vrsto izkoriščanja mineralne surovine določa na podlagi določenega števila točk za 1 ha pridobivalnega prostora, kot je prikazano v tabeli, ki je Priloga 1 te uredbe in njen sestavni del. Iz tabele izhaja, da se pri površinskem izkoriščanju trdnih mineralnih surovin za površinski kop odmerja 15.000 točk/ha.  Drugi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za mineralno surovino določa kot vrednostni znesek po enotah določenih vrst mineralnih surovin, izražen z določenim odstotkom plačila oziroma številom točk, kot je prikazano v tabeli, ki je Priloga 2 te uredbe in njen sestavni del. Iz tabele izhaja, da se za tehnični kamen – dolomit odmerja 36 točk. Po Odloku o določitvi vrednosti točke za odmero rudarske koncesnine (Uradni list RS, št. 86/18) znaša vrednost točke 0,00951 EUR.  V gramoznici Bakovska cesta - širitev je velikost pridobivalnega prostora 4,9414 ha, kar bi pomenilo letno odmerjeno koncesnino (za pridobivalni prostor) v višini 15.000 točk/ha x 4,9414 ha x 0,00951 EUR/točk = 704,89 EUR.  V skladu s četrtim odstavkom 53. člena ZRud-1 se rudarska koncesnina plačuje v letnih zneskih, ki znašajo največ 500 eurov na hektar pridobivalnega prostora in največ 30 odstotkov povprečne cene za proizvedeno enoto mineralne surovine v obravnavanem letu, razen če v postopku dražbe niso dosežene višje cene. Glede na navedeno bo znašala letna odmerjena koncesnina za pridobivalni prostor 704,89 EUR, kar znaša 142,65 EUR na hektar.  V gramoznici Bakovska cesta - širitev je predvidena povprečna letna proizvodnja 30.508 m3 tehničnega kamna dolomit v raščenem stanju, kar bi pomenilo letno odmerjeno koncesnino za mineralno surovino v višini 30.508 m3 x 36 točk/m3 x 0,00951 EUR/točk = 10.444,72 EUR.  Povprečna odmerjena skupna koncesnina iz naslova površine pridobivalnega prostora in pridobljene mineralne surovine bo torej znašala 704,89 EUR + 10.444,72 EUR = 11.149,61 EUR od česar skladno z ZRud-1 s 5. odstavkom 53. člena ZRud-1 polovica pripada občini in polovica državi.   1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani: | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
|  | | | | | | | | | | | |
| Datum objave:  V razpravo so bili vključeni:   predstavniki zainteresirane javnosti,   predstavniki strokovne javnosti,   občine in združenja občin ali pa navedite, da se gradivo ne nanaša nanje.  Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   v celoti,   večinoma,   delno,   niso bili upoštevani. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | NE | | |
| Jože Novak  MINISTER | | | | | | | | | | | |

Priloga:

* + Priloga 1: predlog uredbe
  + Priloga 2: obrazložitev

**PRILOGA 1 (jedro gradiva):**

**PREDLOG**

**(EVA 2024-2560-0012)**

Na podlagi prvega odstavka 35. člena Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo, [61/17](http://www.uradni-list.si/1/objava.jsp?sop=2017-01-2914) – GZ, [54/22](http://www.uradni-list.si/1/objava.jsp?sop=2022-01-1188) in [78/23](http://www.uradni-list.si/1/objava.jsp?sop=2023-01-2478) – ZUNPEOVE) Vlada Republike Slovenije izdaja

**UREDBO**

**o podelitvi rudarske pravice za izkoriščanje mineralne surovine – proda v gramoznici**

**Bakovska cesta – širitev**

**I. SPLOŠNE DOLOČBE**

**1. člen**

**(vsebina)**

Ta uredba je rudarski koncesijski akt, ki določa pogoje za podelitev in izvajanje rudarske pravice za izkoriščanje mineralne surovine – proda v gramoznici Bakovska cesta – širitev.

**2. člen**

**(koncesijska pogodba)**

Ob neskladju določb te uredbe in določb koncesijske pogodbe veljajo določbe te uredbe.

**3. člen**

**(splošni varstveni pogoji in ukrepi)**

(1) Nosilec rudarske pravice za izkoriščanje mora med izvajanjem rudarske pravice in opustitvijo izvajanja rudarskih del izpolnjevati tudi vse pogoje po predpisih, ki urejajo ceste, gozdove, varstvo okolja, ohranjanje narave, varstvo voda, varstvo kulturne dediščine, varstvo pred tehničnimi in drugimi nesrečami, ter po drugih predpisih, s katerimi se urejajo rudarska dela.

(2) Poleg izpolnjevanja pogojev iz prejšnjega odstavka mora nosilec rudarske pravice za izkoriščanje zagotoviti še:

1. ukrepe, da se predvideni poseg v okolje izvede tako, da se čim bolj zmanjša poraba prostora in energije,

2. ukrepe, s katerimi se dosega največje mogoče varstvo okolja pred izpustom plinastih, tekočih ali trdnih snovi v zrak, tla, površinske vode ali podtalnico,

3. ukrepe za preprečevanje čezmernega onesnaževanja okolja s hrupom,

4. smotrno izkoriščanje mineralne surovine z uporabo ustrezne sodobne tehnologije,

5. upoštevanje pravil ravnanja, varstvenih režimov, izhodišč in naravovarstvenih pogojev za varstvo tehničnih vrednot in ohranjanje biotske raznovrstnosti,

6. ukrepe pri tveganju in nevarnosti za okolje ob morebitni ekološki nesreči zaradi posega,

7. ukrepe za zavarovanje vodnih virov, če koncesionar odkrije nahajališče vode,

8. dovozne poti do kraja posega in njihovo primerno ureditev,

9. ukrepe za preprečitev razlitja motornih olj in naftnih derivatov,

10. ukrepe v zvezi s sanacijo in vnovično ureditvijo zemljišč med dejavnostjo in po njej, in sicer tako, da se kar najbolj vzpostavi novo ali nadomesti prejšnje okoljsko stanje, in

11. ukrepe, da se ne poslabšata stanje voda in vodni režim.

**4. člen**

**(zagotavljanje varnosti in zdravja pri delu)**

Varnost in zdravje pri delu nosilec rudarske pravice za izkoriščanje zagotavlja v skladu z zakonom, ki ureja rudarstvo.

**5. člen**

**(obveznost obveščanja in poročanja)**

Nosilec rudarske pravice za izkoriščanje organom in zavodom poroča v skladu s predpisi, ki urejajo rudarstvo, vode, varstvo podzemnih jam, ohranjanje narave in varstvo okolja, ter drugimi predpisi.

**6. člen**

**(obveznost plačila rudarske koncesnine in rezerviranih sredstev za sanacijo)**

(1) Nosilec rudarske pravice za izkoriščanje postane z dnem veljavnosti koncesijske pogodbe zavezanec za plačevanje rudarske koncesnine ter za zagotavljanje in plačevanje rezerviranih sredstev za sanacijo v skladu z zakonom, ki ureja rudarstvo.

(2) Rudarska koncesnina se odmerja, plačuje in usklajuje v skladu z zakonom, ki ureja rudarstvo, ter predpisom, ki ureja plačevanje rudarskih koncesnin.

(3) Rezervirana sredstva za sanacijo se zagotavljajo, odmerjajo, plačujejo in usklajujejo v skladu z zakonom, ki ureja rudarstvo, ter predpisom, ki ureja plačevanje sredstev za sanacijo.

**7. člen**

**(prenehanje koncesijskega razmerja in koncesijske pogodbe)**

Koncesijsko razmerje in koncesijska pogodba prenehata iz razlogov in na način, določenih v zakonu, ki ureja rudarstvo.

**8. člen**

**(odvzem rudarske pravice)**

Rudarska pravica za izkoriščanje se odvzame iz razlogov in na način, določenih v zakonu, ki ureja rudarstvo.

**II. MINERALNA SUROVINA, PRIDOBIVALNI PROSTOR IN POGOJI, POD KATERIMI SE PODELJUJE RUDARSKA PRAVICA ZA IZKORIŠČANJE**

**9. člen**

**(izkoriščanje mineralne surovine – proda v gramoznici Bakovska cesta – širitev)**

(1) Predmet rudarske pravice je izkoriščanje mineralne surovine – proda v količini do 511.250 (petsto enajst tisoč dvesto petdeset) kubičnih metrov bilančnih zalog v raščenem stanju.

(2) Pridobivalni prostor gramoznica Bakovska cesta – širitev je nov pridobivalni prostor.

(3) Pridobivalni prostor gramoznice Bakovska cesta – širitev obsega ta zemljišča oziroma dele zemljišč:

* v celoti zemljišči s parcelnima številkama 4890/2 in 4929/1, obe katastrska občina 105 – Murska Sobota,
* dele zemljišč s parcelnimi številkami 5472, 4879/1, 4879/2, 4881/1, 4881/2, 4883/1, 4883/2, 4885/1, 4885/2, 4887/1, 4887/2, 4888/1, 4888/2, 4889/1, 4889/2, 4890/1, 4927/3, 4928/1, 4928/2 in 4929/2, vse katastrska občina 105 – Murska Sobota,
* dela zemljišč s parcelnima številkama 1830/1 in 1830/6, obe katastrska občina 104 – Rakičan.

(4)

Vsa zemljišča oziroma deli zemljišč iz prejšnjega odstavka so v poligonu točk 1\*-2-3-4-5-6-7-8\*-9-10-11-12-13-14-15-16-17-18-19-20-21-22-23-24-25-26-27-28-29-30-31-32-33-34-35-36-37-38-39-40-41-42-43-44-45-46-47-48-49-50-51-52-53-54-55-56\*-1\*, ki imajo te opise ali koordinate v ETRS D96/TM-koordinatnem sistemu:

|  |  |  |
| --- | --- | --- |
| **točka** | **e** | **n** |
| 1 | 589772,19 | 167037,04 |
| 1\* | je na presečišču premice skozi točki 1 in 2 ter meje med zemljiščema s parcelnima št. 4927/3 in 5082/3, obe k. o. 105 – Murska Sobota | |
| 2 | 589780,47 | 167040,91 |
| 3 | 589933,07 | 167071,36 |
| 4 | 589977,33 | 167075,79 |
| 5 | 590114,82 | 167061,05 |
| 6 | tromeja zemljišč s parcelnimi št. 1830/6, k. o. 104 – Rakičan ter 4893/1 in 4893/2, obe k. o. 105 – Murska Sobota | |
| 7 | tromeja zemljišč s parcelnimi št. 1830/6, k. o. 104 – Rakičan ter 4890/1 in 4892/1, obe k. o. 105 – Murska Sobota | |
| 8 | 590191,06 | 167092,98 |
| 8\* | je na presečišču premice skozi točki 8 in 9 ter meje med zemljiščema s parcelnima št. 4890/1 in 4892/1, obe k. o. 105 – Murska Sobota | |
| 9 | 590206,57 | 167094,22 |
| 10 | 590230,70 | 167092,13 |
| 11 | 590249,59 | 167085,00 |
| 12 | 590260,69 | 167088,57 |
| 13 | 590261,40 | 167089,57 |
| 14 | 590261,25 | 167103,63 |
| 15 | 590269,33 | 167121,04 |
| 16 | 590282,92 | 167138,07 |
| 17 | 590290,11 | 167150,37 |
| 18 | 590295,66 | 167143,06 |
| 19 | 590304,26 | 167133,85 |
| 20 | 590311,14 | 167130,32 |
| 21 | 590319,58 | 167126,82 |
| 22 | 590329,08 | 167124,21 |
| 23 | 590332,35 | 167123,71 |
| 24 | 590331,29 | 167122,86 |
| 25 | 590335,26 | 167114,28 |
| 26 | 590336,39 | 167108,72 |
| 27 | 590333,00 | 167101,74 |
| 28 | 590328,01 | 167095,79 |
| 29 | 590321,74 | 167091,22 |
| 30 | 590314,54 | 167088,31 |
| 31 | 590308,64 | 167087,01 |
| 32 | 590296,23 | 167084,23 |
| 33 | 590291,57 | 167081,32 |
| 34 | 590287,73 | 167077,04 |
| 35 | 590285,25 | 167071,84 |
| 36 | 590284,34 | 167066,16 |
| 37 | 590285,14 | 167064,00 |
| 38 | 590289,68 | 167052,50 |
| 39 | 590293,40 | 167045,31 |
| 40 | 590294,38 | 167040,03 |
| 41 | 590293,51 | 167034,72 |
| 42 | 590280,94 | 167007,38 |
| 43 | 590276,83 | 167000,14 |
| 44 | 590271,66 | 166993,91 |
| 45 | 590264,37 | 166987,92 |
| 46 | 590257,26 | 166984,05 |
| 47 | 590250,89 | 166981,82 |
| 48 | 590244,66 | 166979,87 |
| 49 | 590238,79 | 166979,42 |
| 50 | 590233,12 | 166980,45 |
| 51 | 590229,55 | 166981,92 |
| 52 | 590219,96 | 166985,16 |
| 53 | 590209,32 | 166986,74 |
| 54 | 590193,22 | 166985,92 |
| 55 | 590061,49 | 166974,85 |
| 56 | 589743,73 | 166980,86 |
| 56\* | je na presečišču premice skozi točki 55 in 56 ter meje med zemljiščema s parcelnima št. 5472 in 5082/1, obe k. o. 105 – Murska Sobota | |

(5) Pridobivalni prostor gramoznica Bakovska cesta – širitev sega v najglobljem delu do + 168 metrov nadmorske višine.

(6) Pridobivalni prostor gramoznica Bakovska cesta – širitev obsega površino 49.414,45 kvadratnega metra.

(7) Koncesija za izkoriščanje se podeli za 15 let.

(8) Rudarska pravica za izkoriščanje se podeli brez javnega razpisa pravni osebi POMGRAD d.d., Bakovska ulica 31, 9000 Murska Sobota, matična številka: 5459001000. Rudarska pravica se podeli z dnem sklenitve koncesijske pogodbe.

(9) Drugi pogoji s področja varstva okolja, ohranjanja narave, varstva voda, varstva kulturne dediščine, varstva pred tehničnimi in drugimi nesrečami ter druge obveznosti, ki jih mora nosilec rudarske pravice upoštevati pri njenem izvajanju, so:

1. revidirani rudarski projekt za pridobitev koncesije za izkoriščanje, ki ga nosilec rudarske pravice priloži predlogu za sklenitev koncesijske pogodbe, mora biti izdelan v skladu z določbami te uredbe. Pridobivalni prostor in njegova raba morata biti v skladu z dokumenti o urejanju prostora. Potrdilo o skladnosti pridobivalnega prostora in njegove rabe z dokumenti o urejanju prostora pred potrditvijo rudarskega projekta pridobi ministrstvo, pristojno za rudarstvo, po uradni dolžnosti;

2. pridobitev soglasij oziroma dovoljenj pristojnih soglasodajalcev k rudarskemu projektu za pridobitev koncesije za izkoriščanje in dovoljenj po predpisih, ki urejajo ceste, vode, okolje, naravo, naravne vrednote, kulturno dediščino in drugo;

3. pridobitev okoljevarstvenega soglasja ali sklepa v predhodnem postopku na podlagi predpisa, ki ureja presojo vplivov na okolje in varstvo voda;

4. upoštevanje naravovarstvenih smernic Zavoda Republike Slovenije za varstvo narave številka 4-III-1042/2-O-20/MB z dne 24. septembra 2020, ki so objavljene na spletnih straneh ministrstva, pristojnega za rudarstvo, in bodo sestavni del odločbe o izbiri nosilca rudarske pravice za izkoriščanje;

5. izdelava elaborata o zalogah in virih mineralnih surovin v enem letu od dneva podpisa koncesijske pogodbe;

6. izdelava elaborata o izmeri pridobivalnega prostora v enem mesecu od dneva podpisa koncesijske pogodbe.

(10) Koncesijska pogodba se lahko podpiše, ko nosilec rudarske pravice predloži soglasja in dovoljenja iz 2. in 3. točke prejšnjega odstavka.

(11) Pridobivalni prostor se sanira v skladu s potrjenim rudarskim projektom za pridobitev koncesije za izkoriščanje. Po ustrezni ureditvi naklonov brežin se lahko začne humusiniranje suhih brežin, ki se izvaja tako, da se navozi začasno deponirani humus iz območja robnega pasu ter se razgrne po suhem delu urejenih brežin do nivoja vode v debelini 30**–**50 centimetrov. Nato se poravna in kompaktira ter zatravi. Če lastnega humusa ni dovolj ali njegova kakovost ne omogoča izvedbe renaturacije, se rekultivacija lahko izvede tudi z zemeljskim izkopom ali umetno pripravljeno zemljino z upoštevanjem predpisa, ki ureja obremenjevanje tal z vnašanjem odpadkov. Pred popolno in trajno opustitvijo izvajanja rudarskih del mora nosilec rudarske pravice za izkoriščanje pri ministrstvu, pristojnem za rudarstvo, vložiti vlogo za izdajo dovoljenja za opustitev rudarskih del.

(12) Vrste dejavnosti, ki se lahko opravljajo v zvezi s pridobljeno mineralno surovino, so:

– pridobivanje mineralne surovine;

– skladiščenje in obogatitev mineralne surovine;

– uporaba mineralne surovine in proizvodov njene obogatitve za lastne potrebe in prodajo na

trgu;

– opustitev izkoriščanja oziroma sanacija okolja in odprava posledic, nastalih pri izvajanju rudarskih del, Izvedba ukrepov zavarovanja, da se preprečijo nevarnost za zdravje ali življenje ljudi in živali ter mogoči povzročitelji onesnaževanja okolja oziroma predvidljive škode na objektih in okolju ter

– rekultivacija.

**III.  KONČNI DOLOČBI**

**10. člen**

**(prenehanje veljavnosti in podaljšanje uporabe)**

Z dnem uveljavitve te uredbe preneha veljati Uredba o rudarski pravici za gospodarsko izkoriščanje mineralne surovine na pridobivalnem prostoru Bakovska cesta "A", MO Murska Sobota (Uradni list RS, št. 99/01 in 119/03), se pa še uporablja, in sicer:

– na delu nekdanjega pridobivalnega prostora Bakovska cesta A, ki ga ta uredba ne zajema, do izdaje odločbe o prenehanju pravic in obveznosti za ta del;

– na delu nekdanjega pridobivalnega prostora Bakovska cesta A, ki ga zajema ta uredba, do sklenitve koncesijske pogodbe na podlagi 9. člena te uredbe oziroma do izdaje odločbe o prenehanju pravic in obveznosti za ta del, če do sklenitve koncesijske pogodbe ne pride.

**11. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2024-2560-0012 Vlada Republike Slovenije

dr. Robert Golob

predsednik

**Priloga 2: OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za izdajo uredbe (rudarskega koncesijskega akta) je prvi odstavek 35. člena Zakona o rudarstvu (Uradni list RS, št. [14/14](http://www.uradni-list.si/1/objava.jsp?sop=2014-01-0381) – uradno prečiščeno besedilo, [61/17](http://www.uradni-list.si/1/objava.jsp?sop=2017-01-2914) – GZ, [54/22](http://www.uradni-list.si/1/objava.jsp?sop=2022-01-1188) in [78/23](http://www.uradni-list.si/1/objava.jsp?sop=2023-01-2478) – ZUNPEOVE; v nadaljnjem besedilu: ZRud-1), ki določa, da rudarski koncesijski akt izda vlada na predlog ministrstva, pristojnega za rudarstvo.

Drugi odstavek 35. člena ZRud-1 določa, da ministrstvo, pristojno za rudarstvo, predlaga vladi izdajo rudarskega koncesijskega akta na podlagi ocene, da obstaja potreba po izkoriščanju določene vrste mineralne surovine na določenem območju, ali na podlagi vloge pravne ali fizične osebe o zainteresiranosti za podelitev rudarske pravice za izkoriščanje določene vrste mineralne surovine na določenem pridobivalnem prostoru. Za konkretni pridobivalni prostor je bil postopek za izdajo rudarskega koncesijskega akta začet na podlagi vloge stranke.

Ministrstvo za naravne vire in prostor je kot ministrstvo, pristojno za rudarstvo, v ugotovitvenem postopku preverilo, da vlagatelj vloge in predlagani pridobivalni prostor izpolnjujeta vse pogoje iz četrtega odstavka 35. člena ZRud-1. Zato ministrstvo predlaga vladi, da izda zadevno uredbo.

1. Rok za izdajo uredbe, določen z zakonom

ZRud-1 ne določa roka, v katerem bi morala vlada sprejeti rudarski koncesijski akt. Ministrstvo predlaga sprejetje uredbe čim prej, da bi zainteresirana pravna oseba lahko sklenila koncesijsko pogodbo in pričela z izkoriščanjem mineralne surovine.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

V skladu s prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi prej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. Skladno z drugim odstavkom tega člena pa se koncesija za izkoriščanje lahko podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od taksativno naštetih pogojev.

V konkretnem primeru vlagatelj vloge uveljavlja in izpolnjuje pogoje iz 2. točke drugega odstavka 34. člena ZRud-1, ker je lastnik zemljišč na parcelah št. 4879/1, 4879/2, 4881/1, 4881/2, 4883/1, 4883/2, 4885/1, 4885/2, 4887/2, 4888/1, 4888/2, 4889/2, 4890/1, 4890/2, 4928/1, 4929/1 in 5472, vse v k.o. 105 Murska Sobota, in št. 1830/1 ter 1830/6, obe v k.o. 104 Rakičan. Za zemljišča na parcelah št. 4887/1, 4889/1, 4927/3, 4928/2 in 4929/2 vse v k.o. 105 Murska Sobota, katerih je lastnik Republika Slovenija (upravljalec DARS d.d.), pa je vlagatelj sklenil notarsko overjeno služnostno pogodbo, ter izpolnil pogoj, da ima tudi za takšna zemljišča od lastnika, v pisni obliki in overjeno, dano pravico izvajati rudarska dela. Koncesija za izkoriščanje mineralne surovine se zato lahko podeli brez javnega razpisa.

Predlagani pridobivalni prostor je bil na severni strani omejen z nekdanjim pridobivalnim prostorom z nazivom Bakovska cesta A. Koncesija je potekla 10. 02. 2011. To območje je urejala Uredba o rudarski pravici za gospodarsko izkoriščanje mineralne surovine na pridobivalnem prostoru Bakovska cesta "A", MO Murska Sobota (Uradni list RS, št. 99/01 in 119/03).

Prav tako je bila izdana odločba o prenehanju pravic in obveznosti, ki se nanaša na del območja iz zgoraj omenjene uredbe.

Postopek za izdajo koncesijskega akta je bil začet na podlagi vloge stranke. V ugotovitvenem postopku je ministrstvo preverilo, da vlagatelj vloge izpolnjuje pogoje iz četrtega odstavka 35. člena ZRud-1.

Pridobivalni prostor gramoznica Bakovska cesta – širitev izpolnjuje pogoj iz Državne rudarske strategije (sprejeta s sklepom Vlade št. 36100-4/2018/4 z dne 18. 10. 2018 in objavljena na spletnih straneh ministrstva, pristojnega za rudarstvo), da je potrebno omejiti izdajo novih koncesij (razen v primeru širitve obstoječih pridobivalnih prostorov), upoštevajoč:

‒ imeti zadostno letno proizvodnjo (povprečno najmanj 30.000 m3 raščene mineralne surovine),

‒ imeti dovolj zalog (najmanj za 15 let),

kar skupaj pomeni najmanj 450.000 m3 zalog.

V konkretnem primeru je projektant v rudarskem projektu navedel, da se v pridobivalnem prostoru gramoznice Bakovska cesta – širitev (s površino 49.414,45 kvadratnih metrov) v občini Murska Sobota lahko izkoristi mineralna surovina – prod (v količini do 511.250 kubičnih metrov bilančnih zalog v raščenem stanju), predvidena povprečna letna proizvodnja v raščenem stanju je 30.508,00 m3, predlagana doba koncesije pa je 15 let.

Ministrstvo za naravne vire in prostor je za predlagani pridobivalni prostor zaprosilo za naravovarstvene smernice Zavod Republike Slovenije za varstvo narave (v nadaljnjem besedilu: Zavod), kakor to določa 97. člen Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb in 105/22 – ZZNŠPP). Ta je izdal smernice številka 4-III-1042/2-O-20/MB z dne 24. septembra 2020.

Po objavi rudarskega koncesijskega akta bo Ministrstvo za naravne vire in prostor poslovnemu subjektu iz 9. člena te uredbe izdalo odločbo o izbiri nosilca rudarske pravice za izkoriščanje v skladu s 43. členom ZRud‑1. Sklepanje koncesijske pogodbe se skladno z drugim odstavkom 44. člena ZRud-1 začne na predlog imetnika odločbe o izbiri nosilca rudarske pravice. Rudarska pravica se skladno s 3.2. točko 2. člena ZRud-1 pridobi s koncesijo za izkoriščanje določene vrste mineralne surovine na določenem pridobivalnem prostoru, tj. s sklenitvijo koncesijske pogodbe.

Po sklenitvi koncesijske pogodbe bo nosilec rudarske pravice za izkoriščanje postal zavezanec za plačevanje rudarske koncesnine ter zagotavljanje (plačevanje) rezerviranih sredstev za sanacijo, kar se mu bo določilo s posebno odločbo, ki jo bo v skladu z Uredbo o rudarski koncesnini in sredstvih za sanacijo (Uradni list RS, št. 91/11 in 57/13) ter določbami koncesijske pogodbe, po uradni dolžnosti izdalo ministrstvo, pristojno za rudarstvo. Sredstva iz naslova plačil za rudarsko pravice po tej uredbi naj bi predvidoma deloma začela pritekati v letu 2025 za leto 2024 in nato vsako leto do izteka koncesije.